**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTAMS, PLANUOJAMIEMS ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, IR LĖŠŲ SKYRIMO**

2018 m. vasario 15 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr.3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės Vietos veiklos grupės valdybos 2017 m. gruodžio 20 d. posėdžio protokolu Nr.9, Plungės rajono savivaldybės taryba n u s p r e n d ž i a:

1. Pritarti paraiškų teikimui finansinę paramą gauti projektams, planuojamiems įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonę „Gyvenimo kokybės gerinimas ir kaimų atnaujinimas kaimo vietovėse“, Nr. LEADER-19.2-SAVA-8 (projektų sąrašas pridedamas).

2. Dalyvauti projektų įgyvendinime partnerio teisėmis ir užtikrinti ne mažiau kaip 20 procentų visų tinkamų finansuoti projektų išlaidų padengimą Savivaldybės lėšomis.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su projektų teikimu bei įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius  Kalbos tvarkytojas Finansų ir biudžeto skyriaus vedėja

Gintaras Bagužis Algirdas Eidukaitis Daiva Mažeikienė

Juridinio ir personalo administravimo skyriaus

vedėjas

...................................................................

V. Tumas

Sprendimą rengėStrateginio planavimo ir investicijų skyriaus vedėja

Žaneta Piepalienė

PRITARTA

Plungės rajono savivaldybės

tarybos 2018 m. vasario 15 d.

sprendimu Nr. T1-

**PROJEKTŲ, PLANUOJAMŲ ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, Nr. LEADER-19.2-SAVA-8,** **SĄRAŠAS**

|  |  |  |  |  |
| --- | --- | --- | --- | --- |
| **Eil.**  **Nr.** | **Planuojamas projektas** | **Pareiškėjas** | **Projekto partneris** | **Projekto biudžetas,** |
| 1. | „Varkalių bendruomenės namų įkūrimas“ | Asociacija „Varkalių bendruomenė“ | Plungės rajono savivaldybės administracija | Projekto vertė - 78 000,00 Eur.  Prašoma paramos suma - 62 400,00 Eur;  Savivaldybės prisidėjimas - 15 600,00 Eur. |
| 2. | „Dalies pastato rekonstrukcija, įrengiant darželio patalpas Šateikių pagrindinės mokyklos patalpose“ | Plungės r. Šateikių pagrindinė mokykla | Plungės rajono savivaldybės administracija | Projekto vertė – 69 500,00 Eur.  Prašoma paramos suma - 55 600,00 Eur;  Savivaldybės prisidėjimas - 13 900 Eur. |
| 3. | „Alsėdžių piliakalnis, vad. Žvėrinyčia – ryškus kultūros paveldo objektas išskirtinės Alsėdžių istorijos lobyne“ | Plungės rajono savivaldybės Alsėdžių seniūnijos bendruomenė | Plungės rajono savivaldybės administracija | Projekto vertė – 78 492,50 Eur.  Prašoma paramos suma - 62 794,00 Eur;  Savivaldybės prisidėjimas - 15 608,50 Eur. |
| 4. | „Lauko scenos ir amfiteatro Plateliuose įrengimas ir pritaikymas bendruomenės poreikiams“ | Visuomeninė organizacija „Platelių bendruomenė“ | Plungės rajono savivaldybės administracija | Projekto vertė - 77 500,00 Eur.  Prašoma paramos suma - 62 000,00 Eur;  Savivaldybės prisidėjimas - 15 500,00 Eur. |
| 5. | „Gimnazijos aplinkos erdvių pritaikymas ikimokyklinio amžiaus vaikų sveikatingumo gerinimui“ | Plungės r. Žemaičių Kalvarijos Motiejaus Valančiaus gimnazija | Plungės rajono savivaldybės administracija | Projekto vertė - 38 000,00 Eur.  Prašoma paramos suma - 30 400,00Eur;  Savivaldybės prisidėjimas - 7 600,00 Eur. |
| 6. | „Žlibinų kaimo viešųjų erdvių sutvarkymas“ | Asociacija „Žlibinų bendruomenė“ | Plungės rajono savivaldybės administracija | Projekto vertė - 75 000,00 Eur.  Prašoma paramos suma - 60 000,00 Eur;  Savivaldybės prisidėjimas - 15 000,00 Eur. |

­­­­­­­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTAMS, PLANUOJAMIEMS ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS PRIEMONĘ „GYVENIMO KOKYBĖS GERINIMAS IR KAIMŲ ATNAUJINIMAS KAIMO VIETOVĖSE“, IR LĖŠŲ SKYRIMO**

2018 m. sausio 30 d.

**1. Parengto teisės akto projekto tikslai -** gauti Plungės rajono savivaldybės tarybos pritarimą Varkalių, Platelių, Alsėdžių, Žlibinų bendruomenėms, Šateikių pagrindinei mokyklai ir Žemaičių Kalvarijos Motiejaus Valančiaus gimnazijai įgyvendinti projektus pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonę „Gyvenimo kokybės gerinimas ir kaimų atnaujinimas kaimo vietovėse“, Nr. LEADER-19.2-SAVA-8, ir iš dalies juos finansuoti.

**2.** **Teisės akto projekto esmė, rengimo priežastys ir motyvai.**

Pagal paskelbtą Plungės rajono savivaldybės Vietos veiklos grupės 2014-2020 metų vietos plėtros strategijos priemonę „Gyvenimo kokybės gerinimas ir kaimų atnaujinimas kaimo vietovėse“ kvietimą teikti vietos projektus Nr. 2 gauti iš šešių įstaigų raštai su prašymais prisidėti finansiškai prie projektų įgyvendinimo ir tapti projektų partneriais.

Varkalių kaimo bendruomenė rengia projektą „Varkalių bendruomenės namų įkūrimas“. Projekto įgyvendinimo metu planuojama rekonstruoti ūkinį pastatą (unikalus Nr. 6896-4009-6036), esantį Kulių g.76, Varkalių k., Nausodžio sen., ir pritaikyti jį bendruomenės poreikiams. Rekonstruojamame pastate planuojama įrengti: susibūrimų salę, tualetą, kabinetą bendruomenės dokumentams tvarkyti ir saugoti.

Plungės r. Šateikių pagrindinė mokykla rengia projektą „Dalies pastato rekonstrukcija, įrengiant darželio patalpas Šateikių pagrindinės mokyklos patalpose“. Projektu numatoma rekonstruoti vieną iš Šateikių pagrindinės mokyklos priestatų patalpų, esančių Žemaitės g. 14, Šateikių k., Plungės r. (unikalus Nr. 6893-2002-9011, pažymėjimas plane 3c1/p), ir įrengti vaikų darželio grupės patalpas.

Alsėdžių seniūnijos bendruomenė rengia projektą „Alsėdžių piliakalnis, vad. Žvėrinyčia – ryškus kultūros paveldo objektas išskirtinės Alsėdžių istorijos lobyne“. Projekto įgyvendinimo metu bendruomenė planuoja atlikti daug darbų: žemės darbai: eroduotų plotų sutvarkymas, skaldos atsijų pėsčiųjų takų (317 m), žaliatakių (535 m), skaldos-dirvožemio pėsčiųjų takų (95 m), terasuotų pėsčiųjų takų (55 m), apžvalgos (1 vnt.) ir atokvėpio aikštelių (6 vnt.), medinių laiptų su turėklais (20 m), akmeninių laiptų (6 m) ir medinio tiltelio (3 m) įrengimas; drenažo sureguliavimas: pralaidos remontas, vandens telkinio pakrantės valymas, drenažo ir žolinės dangos suformavimas; dalis funkcinės įrangos įrengimo darbų: suoliukų (7 vnt.), aukuro (1 vnt.), laužavietės (1 vnt.) ir meninių akcentų (6 vnt.) įrengimo darbai.

Platelių bendruomenė rengia projektą „Lauko scenos ir amfiteatro Plateliuose įrengimas ir pritaikymas bendruomenės poreikiams“. Projektu numatoma sukurti patrauklią rekreacinę zoną Platelių bendruomenės žmonėms bei rajono gyventojams turiningam laisvalaikio praleidimui: planuojama prie Platelių jachtų klubo, šalia krepšinio aikštelės, pastatyti lauko sceną renginiams bei sutvarkyti aplinką, įrengiant amfiteatrą.

Žemaičių Kalvarijos Motiejaus Valančiaus gimnazija rengia projektą „Gimnazijos aplinkos erdvių pritaikymas ikimokyklinio amžiaus vaikų sveikatingumo gerinimui“. 2018 metais dalis gimnazijos patalpų bus pritaikoma ikimokyklinio ir priešmokyklinio amžiaus vaikų ugdymui, todėl iškilo poreikis gimnazijos aplinką pritaikyti ikimokyklinio ir priešmokyklinio amžiaus vaikams.

Asociacija „Žlibinų bendruomenė“ rengia projektą „Žlibinų kaimo viešųjų erdvių sutvarkymas“. Projekto įgyvendinimo metu planuojamos veiklos Žlibinų kaime: pėsčiųjų tako nuo Žlibinų Švč. Mergelės Marijos krikščionių pagalbos bažnyčios iki Žemaičių gatvės įrengimas ir pėsčiųjų tako nuo Žemaičių gatvės iki Žarėnų gatvės rekonstrukcija bei vaikų žaidimų aikštelės šalia rekonstruojamo tako įrengimas.

**3. Lėšų poreikis (jeigu teisės aktui įgyvendinti reikalingos lėšos).**

Projektų vertės ir lėšų poreikis iš Savivaldybės biudžeto pateikiamas pridedamoje lentelėje. Maksimalus Savivaldybės prisidėjimas pagal prašomus pareiškėjų raštus – 83 208,5 Eur.

Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Gyvenimo kokybės gerinimas ir kaimų atnaujinimas kaimo vietovėse“ paprastajam kvietimui teikti vietos projektus Nr. 2 skiriama suma – 188 382,00 Eur. Paramos vietos projektui įgyvendinti lyginamoji dalis - 80 proc.

Atsižvelgiant į maksimalų paramos dydį ir paramos intensyvumą, planuojamas faktinis Savivaldybės prisidėjimas prie projektų pagal kvietimą - apie 48 000,00 Eur.

**4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas Varkalių, Platelių, Alsėdžių bendruomenių, asociacijos „Žlibinų bendruomenė“, Šateikių pagrindinės mokyklos ir Žemaičių Kalvarijos Motiejaus Valančiaus gimnazijos paraiškų teikimui ir projektų įgyvendinimui.

**5. Kita svarbi informacija**

Varkalių bendruomenės 2018 m. sausio 24 d. raštas Nr. 18/01/24-1.

Plungės rajono Šateikių pagrindinės mokyklos 2018 m. sausio 29 d. raštas Nr. S-7.

Plungės rajono savivaldybės Alsėdžių seniūnijos bendruomenės 2018 m. sausio 29 d. raštas Nr. 7.

Visuomeninės organizacijos Platelių bendruomenės 2018 m. sausio 29 d. raštas Nr. 1.

Plungės r. Žemaičių Kalvarijos Motiejaus Valančiaus gimnazijos 2018 m. sausio 29 d. raštas Nr. S-15.

Asociacijos „Žlibinų bendruomenė“ 2018 m. sausio 30 d. raštas Nr.1.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | - |
| *Finansams* | *-* | - |
| *Socialinei aplinkai* | Sudarytos sąlygos kokybiškesniam kaimo gyventojų užimtumui | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | Patrauklesnė gyvenimui ir jo kokybei aplinka | - |
| *Administracinei naštai* |  | - |
| *Regiono plėtrai* | - | - |
| *Kitoms sritims, asmenims ar jų grupėms* | Turės teigiamos įtakos, nes bus prisidedama prie kaimo vietovių atnaujinimo | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vedėja \_\_\_\_\_\_\_\_\_ Žaneta Piepalienė